open-index/open-wikipedia-markdown huggingface dataset:
Pohon

Pado botani, **pohon** adolah tumbuahan manaun jo batang  nan tumbuah mamanjang, mandukuang cabang dan daun pado sabagian bosegh spesies. Pado babarapo panggunoan, definisi pohon mungkin labiah sompik, biasonyo hanyo mangacu pado tanaman bakayu dangan partumbuahan sekunder, tanaman nan dapek digunoan sabagai kayu, atau tanaman nan tumbuah hinggo katinggian tatantu. Dalam definisi nan labiah loweh, palem, paku, pisang, dan bambu tamasuak juo jinih pohon. Pohon bukanlah kalompok taksonomi tapi mancakuik babagai spesies tumbuahan nan mangambangkan batang dan cabang sabagai caro untuak manjulang tahadok tumbuahan lain demi basaing mandapekán sinar matoari. Pohon candaruang barumua panjang, babarapo pohon dapek hiduik hinggo babarapo ribu taun. Pohon alah tumbuah di Bumi satidaknyo salamo 370 juta taun. Diparkiroan tadapek sakitar tigo triliun pohon gadang di dunia.

Pohon biasonyo punyo banyak cabang sekunder nan ditopang dek batangnyo dari tanah. Batang iko biasonyo manganduang jaringan kayu untuak kakuatan, dan jariangan pambuluah untuak mambao zat nutrisi dari satu bagian pohon ka bagian lain. Pado kabanyakan pohon, pambuluah iko dikaliliangi dek lapisan pepagan (kulik kayu) nan baguno sabagai panghalang dan palinduang. Di bawah tanah, akar bacabang dan manyobar loweh; akar baguno untuak manambekán pohon dan manyorap aia, kalambapan dan nutrisi dari tanah. Di ateh tanah, cabang-cabangnyo tabagi manjadi cabang, rantiang dan pucuak nan labiah ketek. Pucuak biasonyo manghasilkan daun, nan menangkok energi cahayo dan mangubahnyo manjadi gulo malalui fotosintesis, manyadiokan makanan untuak partumbuahan dan pakambangan pohon.

Pohon biasonyo bakambang biak jo biji. Bungo dan buah umum juo ditamui, tapi babarapo pohon, ajak tumbuahan runjung, punyo karucut sarbuk sari dan karucut biji aliah-aliah bungo dan buah. Palem, pisang, dan bambu manghasilkan juo biji, tapi pohon pakis manghasilkan spora.

Pohon mamainkan poran pantiang dalam mangurangi erosi dan manjago iklim. Pohon manghilangkan karbon dioksida dari atmosfer dan manyimpan karbon dalam jumlah bosegh pado jaringannyo. Pohon dan hutan manyadiokan habitat ka banyak spesies hewan dan tumbuahan. Hutan hujan tropis iyolah ciek dari habitat dangan kaánekaragaman hayati paliang banyak di dunia. Pohon manyadiokan kataduahan dan tampek tinggal bagi banyak spesies, kayu untuak konstruksi, bahan baka untuak mamasak dan pamaneh, buah untuak bahan makanan saroto banyak kagunoan lain. 

## Definisi


## Rujuakan

## Pautan lua
*
Kalmar (kandaraan)

**Kalmar** (Bahaso Inggirih: *Reach stacker*) adolah kandaraan nan digunoan untuak manangani kontainer kargo antar moda di tarminal ketek atau gudang palabuahan barukuran sadang. Kalmar dapek mangangkuik kontainer jarak pendek dangan sangek copek dan manumpuaknyo dalam babagai barih tagantuang pado aksesnyo.

Panumpuak jangkauan alah mandapek tampek pado pananganan peti kemas di sabagian bosegh pangguno gudang peti kemas basobok *fleksibilitas* dan kapasitas panumpukan dan panyimpanan nan labiah tinggi bilo dibanding jo truk forklif.

Ado juo Kalmar kosong atau mambao kontainer kosong nan hanyo digunoan untuak manangani kontainer kosong dangan copek dan efisien.

## Rujuakan

## Pautan lua
*
Palabuahan Thị Nại

**Palabuahan Thị Nại** () adolah palabuhan tabosegh kaduo di Provinsi Bình Định, Vietnam. Palabuahan tasabuik talotak di kawasan Hai Cang (artinyo palabuahan lauik) di ujuang timua kota Quy Nhơn. Pado 2009, 644 ton barang diangkuik ka Palabuahan Thị Nại, 113 ton diantaronyo diekspor dan 3 ton diantaronyo diimpor.

## Carito
Thị Nại dianggap sabagai palabuahan partamo Champa dari abad kasaboleh hinggo akhia abad kalimo baleh. Katiko itu, Thị Nại mamainkan sabuah poran pantiang dalam padagangan antaro Cino, nagara-nagara Asia Tenggaro jo Asia Barat Dayo. Palabuahan Thị Nại marupoan juo sabuah pusek padagangan regional di Champa.

Satolah pasukan Vietnam manghancuakan karajaan Champa, Thị Nại tatok mamainkan porannyo sabagai palabuahan dagang. Satalah pambarontakan Tây Sơn, palabuhan Thị Nại manjadi palabuahan angkatan darek.

Pado partangahan abad ka-20, pamarentah Vietnam Salatan mambangun baliak Thị Nại manjadi palabuahan angkatan lauik pandukuang. Satalah 1975, palabuahan Thị Nại digunoan sabagai palabuahan angkatan darek hinggo kini.

## Rujuakan

## Pautan lua
* 

*  Đỗ Trường Giang (2008), The transformation of Cham's trade port into Viet one (the case of Thi Nai - Nuoc Man) [Sự chuyển hoá từ thương cảng Chăm sang Việt (trường hợp Thị Nại - Nước Mặn) ) Nghiên cứu Đông Nam Á . No 8. p.&nbsp;71-76. ISSN 0868-2739.
* Thi Nai Seaport: Renovation for Development 
* Quy Nhon at *Columbia Encyclopedia*.
Universitas Sebelas Maret

**Universitas Sebelas Maret** (disingkek sabagai **UNS**, bahaso Jawa: ꦔꦸꦤꦶꦮ꦳ꦺꦂꦱꦶꦠꦱ꧀ꦱꦼꦮꦼꦭꦱ꧀ꦩꦉꦠ꧀ꦯꦸꦫꦏꦂꦠ) adolah sabuah paguruan tinggi nagari di Indonesia nan barado di Kentingan, Jebres, Kota Surakarta, Indonesia. Universitas Sebelas Maret manyadiokan banyak program pandidikan mulai dari janjang vokasi, sarjana, magister, jo doktoral. 

Hinggoa kini, ado sabaleh fakultas jo duo sikolah nan barado di dalam lingkungan Universitas Sebelas Maret.

## Fakultas
Ado sabaleh (13) fakultas jo dua (2) sekolah di Universitas Sebelas Maret, di antaronyo:
# Fakultas Ekonomi dan Bisnis
# Fakultas Hukum
# Fakultas Ilmu Budaya
# Fakultas Ilmu Sosial dan Ilmu Politik 
# Fakultas Kedokteran
# Fakultas Keguruan dan Ilmu Pendidikan
# Fakultas Keolahragaan
# Fakultas Matematika dan Ilmu Pengetahuan Alam
# Fakultas Pertanian 
# Fakultas Seni Rupa dan Desain
# Fakultas Teknik
# Fakultas Psikologi
# Fakultas Teknologi Informasi dan Sains Data
#Sekolah Vokasi
#Sekolah Pascasarjana

## Galeri
Universitas Negeri Sebelas Maret Surakarta 25.jpg
Universitas Negeri Sebelas Maret Surakarta 24.jpg
Universitas Negeri Sebelas Maret Surakarta 23.jpg
Universitas Negeri Sebelas Maret Surakarta 22.jpg
Universitas Negeri Sebelas Maret Surakarta 21.jpg
Universitas Negeri Sebelas Maret Surakarta 20.jpg
Universitas Negeri Sebelas Maret Surakarta 19.jpg
Universitas Negeri Sebelas Maret Surakarta 18.jpg
Universitas Negeri Sebelas Maret Surakarta 17.jpg
Universitas Negeri Sebelas Maret Surakarta 16.jpg
Universitas Negeri Sebelas Maret Surakarta 15.jpg
Universitas Negeri Sebelas Maret Surakarta 14.jpg
Universitas Negeri Sebelas Maret Surakarta 13.jpg
Universitas Negeri Sebelas Maret Surakarta 12.jpg
Universitas Negeri Sebelas Maret Surakarta 11.jpg
Universitas Negeri Sebelas Maret Surakarta 10.jpg
Universitas Negeri Sebelas Maret Surakarta 09.jpg
Universitas Negeri Sebelas Maret Surakarta 08.jpg
Universitas Negeri Sebelas Maret Surakarta 07.jpg
Universitas Negeri Sebelas Maret Surakarta 06.jpg
Universitas Negeri Sebelas Maret Surakarta 05.jpg
Universitas Negeri Sebelas Maret Surakarta 04.jpg
Universitas Negeri Sebelas Maret Surakarta 03.jpg
Universitas Negeri Sebelas Maret Surakarta 02.jpg
Universitas Negeri Sebelas Maret Surakarta 01.jpg


## Rujuakan
Universitas Nagari Malang

**Universitas Negeri Malang**, disingkek **UM**, marupokan paguruan tinggi nagari nan talatak di Malang jo Blitar, Jawa Timur, Indonesia. Universitas nan didirikan pado tanggal 18 Oktober 1954 iko sabalumnyo banamo Paguruan Tinggi Pandidikan Guru Malang, kamudian IKIP Malang (1964–1999) nan mambueknyo manjadi ciek dari banyak IKIP paliang tuo di Indonesia. 

## Sijarah

Cikal bakal Universitas Nagari Malang adolah Paguruan Tinggi Pandidikan Guru (PTPG) di Malang nan diresmikan dek  Mantari Pandidikan, Pangajaran, jo Kabudoyaan Republik Indonesia, Prof. Mr. Mohammad Yamin, pado tanggal 18 Oktober 1954 badasarkan SK Nomor 38742/Kab tanggal 1 September 1954. Basamoan jo itu pulo, Prof. Sutan Adam Bachtiar ditugaskan sabagai Rektor PTPG Malang.

## Rektor
Sajak 1954, Universitas Nagari Malang alah babarapo kali mangalami pagantian kapamimpinan. Barikuik adolah daftar namo rektor nan parnah manjabaik di UM.

* Prof. Sutan Adam Bachtiar (1954–1958)
* Prof. Kuntjoro Purbopranoto, S.H. (1958–1963)
* Prof. Dr. D. Dwidjo Seputro, M.Sc. (1963–1966)
* Prof. Dr. Eri Soedewo (Juli–September 1966)
* Prof. H. Darji Darmodihardjo, S.H. (September 1966–1970)
* Prof. Dr. H. Samsuri (1970–1974)
* Prof. Drs. H. Rosjidan, M.A. (1974–1978)
* Prof. Drs. H. M.A. Icksan (1978–1982) dan (1982–1986)
* H. Mas Hadi Soeparto, M.Sc. (1986–1990 dan 1990–1995)
* Prof. Dr. H. Nuril Huda, M.A. (1995–1999 dan 1999–16 Juli 2001)
* Prof. Drs. H.M. Saleh Marzuki, M.Ed. (23 Juli 2001–6 April 2002)
* Prof. Dr. H. Imam Syafi'ie (6 April 2002–8 November 2006)
* Prof. Dr. H. Suparno (9 November 2006–27 November 2014)
* Prof. Dr. H. AH Rofi'uddin, M.Pd. (sejak 28 November 2014)

## Rujuakan
Universitas Hasanuddin

**Universitas Hasanuddin**, disingkek **Unhas**, marupokan sabuah paguruan tinggi nagari di kota Makassar, Provinsi Sulawesi Selatan, Indonesia. Universitas ko badiri pado tanggal 10 September 1956. Paguruan tinggi ko samulo marupokan pangambangan dari Fakultas Ekonomi Universitas Indonesia katiko Bung Hatta masih manjadi Wakia Presiden. Kampus Unhas samulo dibangun di Baraya atau Kampus Barayya. 

Namun, awal tahun 1980-an, katiko Rektor dijabaik dek Prof. Dr. Ahmad Amiruddin, Kampus Unhas dipindahkan ka Tamalanrea, karano Kampus Barayya katiko itu acok manjadi langganan banjir katiko musim hujan tibo. Katiko itu kampus Barayya barado di dakek banda kali, sahinggo mahasiswa jo dosen untuak masuk ka dalam ruangan kampus, mereka harus manggunokan sampan.

## Fakultas

Sampai kini, Universitas Hasanuddin punyo 15 fakultas nan tadiri dari 11 fakultas eksakta jo 4 fakultas non-eksakta, yaitu:

**Fakultas Eksakta**
* Fakultas Kadokteran
* Fakultas Kadokteran Gigi
* Fakultas Farmasi
* Fakultas Kasihatan Masyarakat
* Fakultas Matematika jo Ilmu Pangatahuan Alam
* Fakultas Teknik
* Fakultas Kahutanan
* Fakultas Paternakan
* Fakultas Ilmu Kalautan jo Perikanan
* Fakultas Pertanian
* Fakultas Kaperawatan
**Fakultas Non-Eksakta**
* Fakultas Hukum
* Fakultas Ekonomi jo Bisnis
* Fakultas Ilmu Budaya
* Fakultas Ilmu Sosial jo Ilmu Politik

Barikuik adolah daftar fakultas nan ado di Universitas Hasanuddin manuruik tanggal atau tahun pandiriannyo, yaitu:

## Rujuakan
Universitas Maritim Raja Ali Haji

**Universitas Maritim Raja Ali Haji** (disingkek **UMRAH**) adolah paguruan tinggi nagari di Kota Tanjungpinang, Provinsi Kapulauan Riau, nan badiri pado tanggal 1 Agustus 2007. Universitas iko marupokan gabungan dari 2 paguruan tinggi swasta, yaitu Sakolah Tinggi Ilmu Sosial jo Ilmu Politik (Stisipol) Raja Haji Fisabilillah Tanjungpinang jo Politeknik Nagari Batam. UMRAH balokasi di Pulau Dompak, jo rektor patamonyo adolah Prof. Dr. Maswardi M. Amin, M.Pd. Kini Rektor Umrah dijabaik dek Prof. Dr. Agung Dhamar Syakti, S.Pi, DEA. Universitas iko baru manarimo panarimoan mahasiswa baru lewat jalua SNMPTN pado tahun 2012.
## Fakultas
Universitas Maritim Raja Ali Haji (UMRAH) punyo 5 Fakultas  jo 20 Program Studi Sarjana nan alah tarakreditasi dek BAN PT, sarato ka mambukak 2 program studi pasca sarjana yaitu:

# Fakultas Teknik (FT)
## Teknik Elektro / Akreditasi B
##Teknik Informatika / Akreditasi B
##Teknik Pakapalan / Prodi baru 
# Fakultas Ilmu Kalautan jo Perikanan (FIKP)
## Ilmu Kalautan / Akreditasi B
## Manajemen Sumber Daya Parairan / Akreditasi B
## Teknologi Hasia Parikanan / Akreditasi B
## Budidaya Parairan / Akreditasi B
## Sosial Ekonomi Parikanan / Akreditasi B
# Fakultas Ekonomi (FE)
## Akuntansi / Akreditasi B
## Manajemen / Akreditasi B
# Fakultas Kaguruan jo Ilmu Pandidikan (FKIP)
## Pandidikan Bahasa Indonesia / Akreditasi B
## Pandidikan Bahasa Inggris  / Akreditasi B
## Pandidikan Biologi / Akreditasi B
## Pandidikan Kimia / Akreditasi B
## Pandidikan Matematika / Akreditasi B
# Fakultas Ilmu Sosial jo Ilmu Politik (FISIP)
## Ilmu Pamarintahan / Akreditasi B
## Ilmu Administrasi Negara / Akreditasi B
## Sosiologi / Akreditasi B
## Ilmu Hukum / Akreditasi B
## Ilmu Hubungan Internasional / Akreditasi C

#  Pasca Sarjana
## Ilmu Lingkungan
## Ilmu Administrasi Publik   

## Rujuakan
Institut Teknologi Sapuluah Nopember

**Institut Teknologi Sapuluah Nopember** (disingkek **ITS**) adolah paguruan tinggi nagari nan talatak di Surabaya, Jawa Timur, Indonesia. Pado awalnyo, ITS didirikan dek Yayasan Paguruan Tinggi Teknik (YPTT) nan dikatuai dr. Angka Nitisastro pado tanggal 10 November 1957.

Dies Natalis ITS partamo dilaksanakan pado tanggal 10 November 1960, samantaro namo "ITS" mulai digunokan dalam Paraturan Pamarintah No. 9 tahun 1961 (ditatapkan tanggal 23 Maret 1961). Dalam visi awal, ITS ditujukan untuak mandidik para pamimpin nan unggua di bidang sains jo teknologi, untuak mangangkek Rapublik Indonesia manjadi nagari baparadaban maju sarato tinggi.

Kampus ITS Sukolilo manampati lahan sagadang 180 hektar, luas bangunan saluruahnyo kiro-kiro 150.000 m2. Salain itu ado Kampus Manyar nan dipagunokan dek Program D-3 jo D-4 Teknik Sipil jo luas bangunan 5.176 m2 sarato Kampus ITS Cokroaminoto nan dipagunokan untuak magister manejemen sarato babarapo lembaga karajosamo jo luas bangunan 4.000 m2.

## Rektor


Barikuik adolah daftar urang nan parnah manjabaik sabagai Rektor ITS.



#### Sarana jo Fasilitas

## Rujuakan
Suhu

{dS}
}}

Pado ilmu fisika, **Suhu** adolah basaran fisika manunjuakán derajat paneh bando. Intinyo, samakin tinggi suhu suatu bando, samakin paneh taraso bando tasabuik. Sacaro mikroskopis, suhu manunjuakán energi nan dipunyo dek suatu bando. Tiok atom pado suatu bando masiang-masiang bagarak, baiak dalam bantuak papindahan maupun garakán di tampek, gataran. Samakin tinggi energi atom-atom panyusun bando, makin tinggi suhu bando tasabuik.

Suhu disabuik juo temperatur nan diukua jo alaik termometer. Ampek macam termometer nan paliang dikana iyolah **[[Celsius|C]]**elsius, **[[Skala Réaumur|R]]**eaumur, **[[Fahrenheit|F]]**ahrenheit dan **[[Kelvin|K]]**elvin. Pabandingan antaro ciek jinih termometer jo termometer lainnyo mangikuti:
: C:R:(F - 32) = 5:4:9
: K = C + 273
Bilo dari Kelvin ka derajat Celsius, Kelvin bamolo dari 273 derajat, bukan dari -273 derajat. Dan derajat Celsius bamulo dari 0 derajat. Skala suhu Kelvin samo pabandingannyo jo derajat Celsius iyolah 5:5, mako dari tu, untuak maubah suhu tasabuik ka suhu nan lain, sabaiknyo manggunoan atau maubahnyo ka derajat Celsius talabiah dahulu, basobok bilo awak manggunoan Kelvin akan labiah rumik untuak maubahnyo ka suhu nan lain.
Contoh:
: K = \frac{4}{5} R * (300 - 273) daripada C = \frac{4}{5} * 27

Sabagai contoh:
: C = \frac{5}{9} \left({F - 32}\right) dan  F = \frac{9}{4}{R + 32}.

## Alaik ukua

## Rujuakan

## Pautan lua

*Current map of global surface temperatures
Daftar stasiun televisi di Sumatra Barat

Barikuik ko adoah **daftar stasiun televisi di [[Sumatera Barat|Sumatra Barat]]**.

## Terestrial

### Analog
Stasiun analog (PAL) nan baroperasi hinggo taun 2022.

### Digital

#### Sumatra Barat-1
Stasiun digital (DVB-T2) maliputi Kota Padang, Kota Pariaman, Kota Bukittinggi, Kota Padang Panjang, Kota Solok, Kota Sawahlunto, Kabupaten Solok, Kabupaten Sijunjung, Kabupaten Tanah Datar, Kabupaten Padang Pariaman jo Kabupaten Agam.

#### Sumatra Barat-2
Maliputi Kabupaten Pasaman Barat.

Maliputi Kabupaten Pasaman.

#### Sumatra Barat-4
Maliputi Kota Payakumbuh jo Kabupaten Lima Puluh Kota.

#### Sumatra Barat-5
Maliputi Kabupaten Dharmasraya.
 

#### Sumatra Barat-6
Maliputi Kabupaten Solok Selatan.

#### Sumatra Barat-7
Maliputi Kabupaten Pesisir Selatan.

#### Sumatra Barat-8
Maliputi Kabupaten Kepulauan Mentawai.

## Satelit

## Indak baroperasi

* Sumatra Barat
#### [[Kota Padang|Padang]] Jo [[Kota Bukittinggi|Bukittinggi]]

## Caliak Pulo

* Daftar stasiun radio di Sumatra Barat
* Daftar stasiun televisi di Indonesia
Shuttle-derived vehicle

**Shuttle-Derived Vehicle (SDV)** atau **Shuttle-Derived Launch Vehicle**, adolah istilah nan manggambakan ciek dari baragam konsep nan alah dikambangkan untuak manciptakan kandaraan paluncua ruang angkaso dari komponen, teknologi dan infrastruktur dari program *Space Shuttle*. SDV alah juo manjadi bagian dari rancano NASA babarapo kali pado maso lalu. Pado akhia 1980-an dan awal 1990-an, NASA rasmi manaliti kandaraan kargo saja, Shuttle-C, nan akan dilangkapi *Space Shuttle* barawak dalam mangorbit muek.

## Rujuakan

* 
* Shuttle-Derived Vehicles
* Shuttle-C
* SDV Presentation
* NASA Official Project Constellation Homepage 
* NASA Official Ares Rocket Website 
* Ares Rocket at Space.com
* The DIRECT Shuttle-derived launch vehicle proposal
* SDV Heavy Lift Launch Vehicles
* SRB-X Launch Vehicle
* CEV vs Apollo
* Ares I-Crew Exploration Vehicle
* HEFT about Heavy Lift Launch Vehicle
Institut Teknologi Kalimantan

**Institut Teknologi Kalimantan** (**ITK**) adolah paguruan tinggi nagari nan diresmikan pandiriannyo pado tanggal 6 Oktober 2014 dek Presiden RI Susilo Bambang Yudhoyono. Kampus ITK barado di kota Balikpapan, Kalimantan Timur, Indonesia. ITK didirikan badasarkan Paraturan Presiden Nomor 125 Tahun 2014 tantang Pandirian Institut Teknologi Kalimantan (Lembaran Negara Republik Indonesia Tahun 2014 Nomor 254) nan ditatapkan Presiden Republik Indonesia Prof. Dr. H. Susilo Bambang Yudhoyono, MA. pado tanggal 6 Oktober 2014 kamudian diundangkan tanggal 9 Oktober 2014. Walaupun paresmiannyo dilaksanakan pado tahun 2014, tapi ITK alah mamulai kagiatan akademik sarato manarimo mahasiswa baru sajak tahun 2012-2013. Salain ITB jo ITS, dengan adonyo dibuka ITERA jo ITK, kini Indonesia punyo ampek institut teknologi.

## Jurusan dan Program Studi
ITK manyalanggarokan 5 jurusan jo babagai program studi nan ado dibawahnyo. Program studi nan ado di ITK badasakan jurusannyo masiang-masiang antaro lain:

### Jurusan Matematika jo Teknologi Informasi

* Matematika http://math.itk.ac.id/ 
* Informatika http://if.itk.ac.id/ 
* Sistem Informasi http://is.itk.ac.id/
* Ilmu Aktuaria https://actsci.itk.ac.id/
* Statistika https://stat.itk.ac.id/ 
*Bisnis 

### Jurusan Sains, Teknologi Pangan, jo Kemaritiman

* Fisika https://phy.itk.ac.id/
* Teknik Pakapalan http://na.itk.ac.id/ 
* Teknik Kalautan http://oe.itk.ac.id/ 
* Teknologi Pangan https://foodtech.itk.ac.id/ 

### Jurusan Teknologi Industri jo Proses

* Teknik Mesin http://me.itk.ac.id/ 
* Teknik Elektro http://ee.itk.ac.id/ 
* Teknik Kimia http://che.itk.ac.id/ 
* Teknik Industri http://ie.itk.ac.id/ 
*Rekayasa Keselamatan https://foodtech.itk.ac.id/ 
*Teknik Logistik 

### Jurusan Teknik Sipil jo Parencanaan

* Teknik Sipil http://ce.itk.ac.id/ 
* Perencanaan Wilayah jo Kota http://urp.itk.ac.id/ 
* Arsitektur https://ars.itk.ac.id/ 
* Desain Komunikasi Visual

### Jurusan Ilmu Kabumian jo Lingkungan

* Teknik Lingkungan https://enviro.itk.ac.id/ 
* Teknik Material jo Metalurgi https://mme.itk.ac.id/ 

## Rujuakan
Institut Seni Indonesia Yogyakarta

**Institut Seni Indonesia Yogyakarta** atau disingkek **ISI Yogyakarta** () adolah paguruan tinggi nagari nan taletak di Kabupaten Bantul, Daerah Istimewa Yogyakarta, Indonesia. ISI Yogyakarta dibantuak ateh dasar Kaputusan Presiden RI No. 39/1984 tanggal 30 Mei 1984 kamudian diresmikan dek Mantri Pandidikan jo Kabudayaan Prof. Dr. Nugroho Notosusanto pado tanggal 23 Juli 1984. Walaupun umuanyo sabagai institut masih tagolong mudo, tapi paguruan-paguruan nan marupokan komponen pambantukan ISI Yogyakarta alah lamo ado sarato alah manunjukkan kiprahnyo dalam pakambangan seni di Indonesia. 
## Fakultas jo Program Studi

### '''Fakultas Seni Patunjukan'''
* Program Studi D-4 Panyajian Musik
* Program Studi S-1 Musik
* Program Studi S-1 Pandidikan Musik
* Program Studi S-1 Panciptaan Musik
* Program Studi S-1 Etnomusikologi
* Program Studi S-1 Teater
* Program Studi S-1 Tari
* Program Studi S-1 Karawitan
* Program Studi S-1 Pedalangan
* Program Studi S-1 Pandidikan Seni Patunjukan

### '''Fakultas Seni Rupa'''
* Program Studi D-4 Desain Mode Kriya Batik
* Program Studi S-1 Seni Murni
* Program Studi S-1 Kriya
* Program Studi S-1 Desain Interior
* Program Studi S-1 Desain Produk 
* Program Studi S-1 Desain Komunikasi Visual
* Program Studi S-1 Tata Kelola Seni

### '''Fakultas Seni Media Rekam'''
* Program Studi D-4 Animasi
* Program Studi S-1 Fotografi
* Program Studi S-1 Televisi jo Film

### '''Program Pascasarjana'''
* Magister Seni (S-2)
* Magister Tata Kelola Seni (S-2)
* Doktor Seni (S-3)

## Rujuakan
Lumpua

Lumpua (bahaso Inggirih: *mud*) biasonyo mangacu pado tanah caia nan bacampua jo aia.

## Lumpua pado geologi

## Rujuakan

## Pautan lua

* 
* 
* 
* 
* 
*
PSISa Salatiga

**PSISa Salatiga** adolah sabuah klub sipak bola Indonesia di Salatiga nan kini bamain di Liga 3 Indonesia. Klub iko mamainan patandiangan kandangnyo di Stadion Kridanggo nan bakapasitas + 3.000 panonton.

## Stadion jo suporter
PSISa wakatu kini bakandang di Stadion Kridanggo nan punyo kapasitas + 3.000 kursi. Sagamania (mania) dan Salatiga Fans (kasual) merupokan juluakan bagi pandukuang PSISa. Keduo suporter kini saliang mandukaung panuh kapado tim kasayangannyo.

## Parangkek tim

## Skuat
Skuat PSISa Salatiga di Liga 3 Indonesia 2021.

## Sponsor jo kostum

### Sponsor

### Kostum

## Caliak pulo
* Diklat Salatiga
* Hati Beriman FC
* Lapangan Ngebul
* Stadion Kridanggo

## Rujuakan

## Pautan lua

* Instagram PSISa Salatiga
* Instagram Salatiga Fans
* Liga 3 Indonesia
* PSSI Jawa Tengah
* Twitter PSISa Salatiga
Zat kimia

**Zat kimia** atau **bahan kimia**, nan dikana juo sabagai **zat murni** adolah suatu bantuak materi nan punyo komposisi kimia dan sifaik karakteristik konstan. Iko indak dapek dipisahkan manjadi komponen jo metode pamisahan fisika, iyolah tanpa mamutuih ikatan kimia. Zat kimia dapek barupo unsua kimia, senyawa kimia, ion atau paduan.  Zat kimia salalu disabuik 'murni' untuak mambedakannyo dari campuaran. Contoh umum zat kimia iyolah aia murni; iko punyo sifaik nan samo dan parbandiangan hidrogen tahadok oksigen nan samo, baiak diisolasi dari sungai maupun dibuek di laboratorium. Zat kimia lain nan biaso dijumpo dalam bantuak murni iyolah intan (karbon), ameh, garam meja (natrium klorida) dan gulo pasia (sukrosa). Namun, pado praktiknyo, indak ado zat nan sapanuahnyo murni, dan kamurnian kimia ditontuan sasuai jo panggunoan zat kimia nan dimaksuik.  Zat kimia barado sabagai zat padek, caiaran, gas, atau plasma, dan dapek baubah antaro fase materi iko jo parubahan suhu atau tokanan. Zat kimia dapek digabuangkan atau diubah manjadi zat lain malalui reaksi kimia.  Bantuak energi, ajak cahayo dan paneh, bukan materi, dan basobok dalam hal iko bukan tamasuak "zat".

## Panamoan


## Rujuakan

## Pautan lua
*
Loader (kandaraan)

**Loader** adolah alaik barek nan paguno untuak mamuek hasil galian atau timbunan dari alaik lain kudian dipindahkan ke alaik pangangkuik lain dengan jarak dokek.

## Katorangan

## Caliak pulo
* Traktor

## Rujuakan

*
Pamutuih dayo

**Pamutuih dayo** atau pamutuih tanago adolah pamutuih rangkaian listrik nan khusus mamutuih aruih lustrik pado tagangan karajo atau aruih hubuang singkek. Prinsip karajonyo iyolah manutuik dan mambuko kontak nan manghubuangkan aruih listrik. Pamutuih dayo dapek dikandalikan dari jarak jauah. Salain tu, proses karajonyo tajadi sacaro otomatis. Pamutuih dayo hanya akan bakarajo jiko aruih listrik nan malalui jaringan listrik melebihi nilai normal nan alah ditantuan dek parangkek iko. Babarapo jinih pamutuih dayo nan utamo maliputi pamutuih dayo minyak, pamutuih dayo udaro batokanan, pamutuih dayo sulfur heksafluorida, dan pamutuih dayo vakum. Tiok pamutuih dayo punyo pelat namo nan manyatoan babarapo informasi tontang kinerjanyo. Informasi nan sacaro umum disadiokan iyolah aruih konstan maksimum nan digunoan, aruih gangguan maksimum, nilai togangan saluran maksimum dan wakatu gangguan pado suatu siklus. Pamutuih dayo umumnyo malakuan deionisasi busur api sacaro copek untuak mamutuih aruih listrik pado jumlah godang. Proses tasabuik juo disarotoi jo pandinginan nan sangek copek. Pamutuih dayo umumnyo digunoan pado saluran transmisi tanago listrik. Nilai karajo dari pamutuih dayo dinyatoan sasuai jo boseghnyo aruih nan mampu diputuihnyo atau badasarkan dayo listrik jo satuan MVA.

## Rujuakan

;Umum
* BS *Standar Eropa* (EN) 60898-1. Electrical accessories — Circuit breakers for over-current protection for household and similar installations. *British Standards Institution*, 2003.
*
Bajak lauik Japang

adolah istilah Jopang nan umumnyo mangacu pado bajak lauik, padagang swasta, dan panyalundup nan aktif di lauik jo kapa dangan aktivitas wilayah di Asia Timua jo babagai wilayah daratan Cino dan Samananjuang Korea daerah pasisia dan padalaman. Kadang-kadang ditulih sabagai Wako. Iko disabuik juo Kairagi dan Yahata (Bahan).

## Lain lain
* cubo caliak papatah barikuik: 
## Rujuakan

## Pautan lua
* Yusuke Hatano, "'Wako' and Maritime History," Buletin Institut Penelitian Kemanusiaan Universitas Ritsumeikan, No. 81, 2003
Oktober 2022

## 2
* sabanyak 129 urang maningga dalam kajadian karusuahan pandukuang sepak bola pasca patandiangan antaro Arema FC malawan Persebaya. https://sport.tempo.co/read/1640758/tewaskan-129-orang-tragedi-arema-vs-persebaya-urutan-kedua-di-dunia-dalam-jumlah-korban-jiwa https://sultra.antaranews.com/berita/429593/korban-meninggal-kerusuhan-pertandingan-arema-vs-persebaya-bertambah-jadi-129-orang
Karusuahan Stadion Kanjuruhan 2022

**Karusuhan Stadion Kanjuruhan 2022** adolah tragedi jo insiden saling injak nan tajadi di Stadion Kanjuruhan, Kabupaten Malang pado 1 Oktober 2022. Kajadian iko tajadi satalah partandiangan derbi Jawa Timur nan mampatamukan Arema FC jo Persebaya Surabaya.
Tragedi iko manjadi tragedi yang manyababkan kamatian tagadang dalam sipak bola Indonesia jo Asia sakaligus manjadi tagadang ka tigo di dunia satalah Tragedi Lima Peru 1962 antaro Peru malawan Argentina nan manewaskan 328 urang jo Tragedi Ghana 2001 antaro Accra Hearts of Oak Vs Asante Kotoko nan manewaskan 126 urang.

## Latar Balakang
Rivalitas antaro Arema jo Persebaya alah tajadi sajak lamo. Putaran partamo Liga 1 musim 2022–2023 dimulai pado 23 Juli 2022. Pado pakan ka-11 tajadi derbi super Jawa Timur nan mampatamukan duo tim nan dianggok basaiang kareh, Arema FC jo Persebaya. Laga iko diadokan pado 1 Oktober 2022 di Stadion Kanjuruhan, Malang, Jawa Timur bermula pukul 20.00 WIB. Dipakirokan sakitar 40.000 penonton datang manyaksikan laga iko.

Tim tamu mulonyo mamimpin dengan 2 gol, sabalun dikaja oleh tim tuan rumah pada akhir babak partamo. Di babak kaduo, Persebaya mancatak 1 gol tambahan. Skor 3–2 untuak kamanangan Persebaya iko batahan hinggo peluit panjang diambuih menandai salasainyo patandingan.

## Kronologi
Sapanjang patandiangan, situasi aman, tanpa insiden gadang. Satalah akhir patandiangan, dimano Persebaya manang 3–2, 3.000 supporter Arema FC turun ka lapangan.
Kerusuhan tajadi satalah para suporter Arema nan indak tarimo kakalahan ateh Persebaya turun ka lapangan. Para suporter masuak dangan caro mendorong jo malompek paga pambateh tribun. Dek massa nan samakin banyak manarobos masuak ka lapangan, polisi akhirnyo maambuangkan gas aia mato ka tribun penonton. Dek aksi tasabuik kapanikan penonton pun sqmakin batambah. Dek panonton balarian manyalamatkan diri banyak dari penonton nan tapijak-pijak jo badesak-desakan.
## Akibaik
Akibaik kajadian iko, sabanyak 125 urang tewas. Duo diantaranyo polisi. 17 anak di bawah umua maningga. Manuruik Kapolda Jawa Timur Irjen Pol. Nico Afinta, 34 urang tewas di stadion dan salabiahnyo maningga di rumah sakik.
Akibaik kajadian iko, PT Liga Indonesia Baru mambarantikan Liga 1 salamo sapakan. Presiden Joko Widodo mamarintahkan  PSSI mambarantikan Liga 1 sampai evaluasi jo parbaikan prosedur  keamanan dilakukan.

## Tanggapan
Presiden FIFA, Presiden AFC, babarapo klub gadang sipak bola Eropa, jo babarapo pamain bola lua nagari mangungkapkan bela sungkawa. La Liga jo RFEF sapakaik mangadoan maheningkan cipta sabalun patandingan untuak manghormati korban kajadian iko. Eredivisie jugo malakukan hal sarupo salamo limo minik untuak siso patandiangan pakan ka-8.
## Catatan

## Refrensi
Stadion Kanjuruhan

**Stadion Kanjuruhan** adolah sabuah stadion sepak bola nan barado di Kecamatan Kepanjen, Kabupaten Malang, Jawa Timur, Indonesia. Kapasitas stadion ko bajumlah 30.000 panonton. Stadion iko marupoan kandang Arema FC nan bamain di Liga 1 jo Persekam Metro FC nan bamain di Liga 3. Namo stadion iko diambiak dari namo Kerajaan Kanjuruhan, karajaan bacorak Hindu nan lahia pado abaik ka-6 di wilayah Malang kiniko.

## Sijarah
Stadion Kanjuruhan dibangun samanjak tahun 1997 dengan biaya labiah dari 35 miliar. Pado tanggal 9 Juni 2004, stadion iko diresmian panggunoannyo dek Presiden Megawati Soekarnoputri, Katiko pambukaan stadion ko basamoan juo digelar patandiangan kompetisi Divisi Satu Liga Pertamina tahun 2004, antaro Arema Malang malawan PSS Sleman. Patandiangan barakhia untuak kamanangan Arema 1–0.

Pado tahun 2010, dilakuan renovasi sabagai syaraik mangikuti Liga Champions AFC 2011 dengan manambah dayo pado pancahayoan lampu stadion.

## Insiden

Pado 1 Oktober 2022, tajadi karicuahan antaro supporter Arema FC dengan aparat kaamanan katiko patandiangan Derbi Super Jawa Timur nan dimanangkan dek persebaya, kajadian ko mambuek 128 aremania dan 2 anggota polisi maningga  membuat kondisi stadion masih dalam kerusakan. 

## Gambar

Berkas:Stadion Kanjuruhan - gate - panoramio.jpg|Pintu masuak stadion.
Berkas:Stadion Kanjuruhan, from rice field - panoramio.jpg|Tampak stadion dari sawah.
Berkas:Stadion Kanjuruhan - panoramio.jpg|Bagian lua stadion.
Berkas:Stadion Kanjuruhan, soccer field - panoramio.jpg|Lapangan stadion.


## Caliak pulo
*Daftar stadion sepak bola di Indonesia
*Arema FC
*Arema Putri
*Persekam Metro FC

## Rujuakan
Pambunuahan Abe Shinzo

**Pambunuahan Abe Shinzō** tajadi pado 8 Juli 2022, katiko mantan Pardano Mantari Japang itu sadang bapidato dakek Stasiun Yamato-Saidaiji di Nara. Nyo tatembak di bagian dado pado pukua 11:30 Waktu Standar Japang.

Palaku panyerangan marupokan surang pria baumua 41 tahun dari Kota Nara, Tetsuya Yamagami () nan merupokan mantan anggota Angkatan Lauik Bela Diri Japang. Palaku bahasia ditangkok oleh  pado 11:42 JST di lokasi kajadian. Menuruik polisi, pambunuhan tu dibueknyo dek palaku kareno nyo meraso indak pueh jo pamarintahan mantan pardano mantari Japang tu. Salain itu, palaku maraso berang jo Abe karano manyebarkan pangaruah organisasi Gereja Unifikasi di Japang sahinggo ibunyo ikuik, nan ba akibaik pado kabangkrutan kaluarganyo dek badonasi ka organisasi itu.

## Rujukan

## Catatan
Boris Johnson

**Alexander Boris de Pfeffel Johnson** (lahia 19 Juni 1964) adolah surang politikuih Partai Konservatif Baritania Rayo dan wartawan nan manjabaik sabagai Pardano Mantari Baritania Rayo periode 24 Juli 2019 hinggo 6 September 2022. Inyo alah manyatokan untuak mundur sabagai Pardano Mantari dan Pamimpin Partai Konservatif pado 7 Juli 2022 akibaik skandal Partygate. Sabalumnyo, Johnson manjabaik sabagai Menlu Baritania Rayo, Wali kota London, anggota Parlemen Baritania Rayo, jo Pamimpin Redaksi majalah *[[The Spectator (majalah)|The Spectator]]*.

## Rujukan
Palabuahan Sakata

adolah palabuahan nan talotak di Lauik Jopang daerah Prefektur Yamagata, di sabolah pusek kota Sakata dokek sapanjang aliran Sungai Mogami wilayah Tōhoku di utaro pulau Honshū, Jopang. Iko disabuik juo sabagai  dan sabagai   dek pamarentan Jopang.

## Pautan lua
* Ministry of Land, Infrastructure and Transport 
*Port of Sakata home page
Stadion Pakansari

**Stadion Pakansari** (aksara Sunda: ᮞ᮪ᮒᮓᮤᮇᮔ᮪ ᮕᮊᮔ᮪ᮞᮛᮤ) adolah sabuah stadion multi-fungsi nan barado di Kelurahan Pakansari, Kecamatan Cibinong, Kabupaten Bogor, Jawa Barat, Indonesia. Sasudah salasai dibangun pado tahun 2014, stadion ko digunoan tarutamo untuak patandingan sepak bola sakaligus manjadi stadion kandang baru dek Persikabo manggantian markas lamanyo, Stadion Persikabo. Stadion iko dapek manampuang 30.000 panonton. Stadion iko dapek juo digunoan untuak kompetisi atletik, drumben, jo sepak bola Pekan Olahraga Nasional XIX.

Manuruik situs web stadiumdb.com, Stadion Pakansari masuak dalam nominasi stadion tabaiak dunia 2016 basaiang jo 29 stadion lainnyo  dan pernah digunoan sabagai venue Piala AFF 2016 manggantian Stadion Utama Gelora Bung Karno nan sadang direnovasi katiko itu. Stadion iko digunoan sabagai venue sepak bola laki-laki pado Pesta Olahraga Asia 2018, tamasuak juo pado Kejuaraan Piala Asia U-19 nan diadoan pado tahun nan samo.
## Rujuakan

## Pautan lua
* Stadium information
Manuel II dari Portugal

*[[Dom (gala)|Dom]]* **Manuel II** (15 November 1889 – 2 Juli 1932), "Patriot" () atau "Nan Disayangkan" (), adolah Rajo Portugal tarakhir, nan naiak takhta satalah pambunuahan ayahnyo, Rajo Carlos I, dan kakak laki-lakinyo, Luís Filipe, Pangeran Karajaan. Sabalum naiak tahta nyo menyandang gala Adipati Beja. Pamarintahannyo barakhir dek jatuahnyo monarki salamo revolusi 5 Oktober 1910, dan Manuel manjalani siso hiduiknyo di pangasiangan di Twickenham, Middlesex, Inggirih.

## Referensi
Rosmah Mansor

**Rosmah Mansor** (lahir 10 Desember 1951) adolah salah surang mantan ibu nagara Malaysia. Beliau marupokan istri kaduo dari Pardano Mantari Malaysia, Najib Tun Razak. Datin Sri Rosmah Mansor adolah katurunan parantau Minangkabau asal Sarilamak, Limo Puluah Koto, Sumatra Barat. Dari Karajaan Pagaruyung nyo mandapekan gala "Darjah Kebesaran Kerabat yang Dipertuan Gadih Minang".

Rosmah Mansor dikritik oleh sabagian pihak karano manjadi Ibu Nagara nan gaya hiduik hedon, mewah, jo mubazia sahinggo pernah maambiak kesemostan menjarah khazanah jo harato nagara dikalangan masyarakat Malaysia.

## Rujuakan
Najib Razak

Dato' Sri Haji **Mohammad Najib bin Tun Haji Abdul Razak**, BSc (lahia 23 Juli 1953) adolah surang politikus asa Malaysia nan marupokan mantan Pardano Mantari sajak 2009 sampai 2018. Pado 2018, nyo dituduah ateh kasus panyalahgunoan kuaso hinggo talibaik dalam Skandal 1MDB. Sasudah ampek tahun balalu, Najib ditetapkan basalah ateh kasus itu, sakaligus tuduahan panyalahgunoan dana SRC International Sdn Bhd nan barujuang maakhiri karier politiknyo sabagai legislator.

## Rujuakan
Siti Hasmah Mohamad Ali

Tun Dr. **Siti Hasmah binti Haji Mohamad Ali** (Jawi: سيتي حسمه بنت محمد علي; lahia 12 Juli 1926) adolah surang dokter asa Malaysia. Baliau merupokan istri dari Mahathir Mohamad, mantan Pardano Mantari Malaysia.

## Kehidupan
Siti Hasmah lahia dari pasangan Mohamad Ali bin Mohd Taib dan Siti Khalijah binti Ahmad. Kaluarganyo marupokan parantau dari Koto Rajo, Rao, Pasaman, Sumatra Barat. Pado tahun 1947, baliau mandaftar kursus medis di King Edward VII College of Medicine di Singapura. Baliau adolah salah satu padusi Malayu patamo nan maambiak kursus kesehatan sasudah Parang Dunia II. Pado tahun 1955, baliau luluih sabagai dokter dari Fakultas Kedokteran, Universitas Malaya di Singapura. Kamudian Hasmah mandapekan gala *Bachelor of Medicine and Surgery* dari universitas itu. Baliau manikah jo Mahathir pado tahun 1956, dan dikaruniai 7 urang anak.

## Rujuakan
Vanuatu

**Vanuatu** (  or  ; ), adolah sabuah nagara kapulauan nan talatak di Samudra Pasifik Salatan. Kapulauan nan baasa dari gunung barapi ko talatak 1.750 km (1.090 mil) timur Australia utara, 540 km (340 mil) timur lauik Kaledonia Baru, timur Pulau Papua, tenggara Kapulauan Solomon, dan barat Fiji. Menuruik sensus 2016, Vanuatu mamiliki panduduak 272,459 jiwa.

Vanuatu patamo kali dihuni oleh urang Melanesia. Urang Eropa patamo nan mangunjungi pulau-pulau itu adolah ekspedisi Spanyol nan dipimpin oleh navigator Portugih Fernandes de Queirós, nan tibo di pulau tagadang, Espíritu Santo, pado tahun 1606. Queirós mangklaim kapulauan itu untuak Spanyol, sabagai bagian dari kolonial Hindia Timur Spanyol, dan dinamoi *La Austrialia del Espíritu Santo*.

Pado tahun 1880-an, Parancih dan Inggirih mangklaim bagian dari kapulauan tasabuik, dan pado tahun 1906, mereka manyepakati karangko karajo untuak basamo-samo mangelola kapulauan sabagai Hebrides Baru malalui kondominium Anglo-Prancis.

Sabuah gerakan kamerdekaan mancogok pado tahun 1970-an, dan Republik Vanuatu ditagakan pado tahun 1980. Sajak kamerdekaan, nagara ko alah manjadi anggota Pasarikatan Banso-Banso, Pasemakmuran Banso-Banso, Organisasi internasional de la Francophonie dan Forum Kapulauan Pasifik.

## Rujuakan
Bolivia

**Bolivia**, (); sacaro rasmi **Nagara Plurinasional Bolivia**, adolah sabuah nagara takuruang daratan nan talatak di bagian barat-tangah Amerika Selatan. Pusek pamarentahan dan ibukota eksekutif adolah La Paz, sadangkan ibukota konstitusional adolah Sucre. Kota tagadang dan pusek industri utamo adolah Santa Cruz de la Sierra, talatak di Llanos Orientales (dataran randah tropis), sabagian gadang wilayah data di timur nagara itu.

## Catatan

## Rujuakan
Tempo (majalah)

**Tempo** adolah majalah kaba mingguan Indonesia nan umumnyo maliput kaba jo politik dan ditabikan oleh Tempo Inti Media.

## Sajarah
### 1970–1980
Tempo ditagakan oleh Goenawan Mohamad dan Yusril Djalinus, dengan edisi patamonyo tabik pado 6 Maret 1971. Tabiknyo edisi tu indak bisa lapeh dari peran prakarsa sakumpulan anak mudo pado tahun 1969, antaro lain yaitu Goenawan Mohamad, Fikri Jufri, Christianto Wibisono dan Usamah, dan awalnyo majalah iko banamo "*Ekspres*". Namun dikaranokan adonyo perbedaan prinsip antaro jajaran redaksi jo pihak pemilik modal utamo, mako Goenawan jo konco-konconyo kalua dari *Ekspres* pado tahun 1970.

Dalam wakatu nan kurang labiah samo, Harjoko Trisnadi sadang mangalami masalah. Majalah *Djaja*, punyo Pamarentah Daerah Khusus Ibu Kota (DKI), nan dikelolanya sajak 1962 macet tabik. Mahadoki kondisi iko, karyawan *Djaja* manulih surek ka Gubernur DKI wakatu itu, Ali Sadikin, mamintak supayo Djaja diswastakan dan dikelola *Yayasan Jaya Raya*, sabuah yayasan nan barado di bawah Pamarentah DKI. Siaptu tajadi rembugan tripartite antaro Yayasan Jaya Raya, nan dipimpin Ir. Ciputra urang-urang bakeh majalah *Ekspres*, jo urang-urang bakeh majalah *Djaja*. Disepakatilah tagaknyo majalah iko di bawah PT Grafiti Pers sabagai panabiknyo. Pado tahun 1971, jo peran sarato dari Harjoko Trisnadi, Fikri Jufri, Lukman Setiawan, dan Bur Rasuanto, Goenawan nan kamudian dianggap sabagai "panagak", manabikan majalah *Tempo* untuak patamo kalinyo.

## Rujuakan
Stasiun Shanghai Selatan

**Stasiun Kareta Api Shanghai Selatan**, atau **Stasiun Selatan Shanghai** (Cino:上海南站 *Shànghǎi Nánzhàn*; Shanghai: *Zånhae Nuezae*), adolah sabuah stasiun kareta api di kota Shanghai, Tiongkok. Talatak di Distrik Xuhui, manjadi stasiun pantiang nomor duo sasudah Stasiun Kareta Api Shanghai. Sasudah renovasi khusus nan disalasaikan pado 2006, stasiun itu mancaliakan rancangan malingka modern, patamo dari jenisnyo di dunia. Stasiun itu mampu manangani 15 juta panumpang satiok tahunnyo.

Stasiun ko malayani sabagian gadang kereta api ka kota-kota Zhejiang (tamasuak Hangzhou, Shaoxing, Ningbo, Jinhua dan Wenzhou) jo provinsi-provinsi Selatan Cino, indak tamasuak Rute Shanghai-Hong Kong. Dek indak ado pos pamaresoan Bea Cukai/Imigrasi, indak dapek maantaan panumpang langsuang ka Hong Kong; sampai pos pamaresoan samacam itu dibuek, kareta api malalui Shanghai–Kowloon akan taruih barangkek dari stasiun Shanghai. Dimungkinkan juo untuak mangaja layanan bakecepatan tinggi ka stasiun West Kowloon di Hong Kong malalui stasiun kareta Shanghai Hongqiao: bea cukai dan izin imigrasi dibuek di Hong Kong.

Stasiun kareta api Shanghai Selatan ko baguno lo sabagai titik awal untuak kareta api Jinshan, bajalan malalui Xinzhuang di Distrik Minhang ka Jinshanwei di Distrik Jinshan, malintehi Sungai Huangpu di jambatan kareta api khusus.

Stasiun Shanghai Selatan ko awalnyo dibangun pado tahun 1908 sabagai terminal jalur kareta api Shanghai-Hangzhou. Pado tahun 1937 salamo Patampuran Shanghai, bagian dari Parang Tiongkok-Japang Kaduo, Japang maju menuju stasiun dalam aksi nan dikenal sabagai Sabtu Badarah. Patampuran mahancuaan gedung dan mambunuah banyak warga sipil. Sabuah foto nan mancaliakan bayi Cino sadang manangih di antaro raruntuahan manjadi gambar *[[Time (majalah)|Time]]* tahun itu.

## Rujuakan
### Sitasi

### Sumber
* Shanghai Delta news 
* Circular station is centre of attraction
* Shanghai South Railway Station
Ikon kabudayaan

**Ikon budaya** (Inggirih: *Icon* atau *Iconic*) adolah urang atau artefak nan diidentifikasi oleh anggota budaya sabagai perwakilan dari budaya itu. Proses identifikasi basifat subjektif, dan "ikon" dinilai dari sajauah ma ikon tu dapek dicaliak sabagai simbol otentik dari budaya tu. Katiko individu marasokan ikon budaya, nyo mahubuangannyo jo persepsi umumnyo tantang identitas budaya nan diwakiaan. Ikon budaya juo dapek diidentifikasi sabagai gambaran otentik dari praktik ciek budaya jo budaya lain.

## Kritikan

Manggambarkan sasuatu sabagai ikonik atau ikon alah manjadi umum di media populer. Hal iko menuai kritik dari babarapo pihak. Misalnyo, surang panulih di *[[Liverpool Daily Post]]* manyabuik "ikon" "sabuah kato nan mambuek badannyo marindiang", sabuah kato "nan dipasoan untuak manggambarkan hampia sadoan hal". Mark Larson dari *[[Christian Examiner (California)|Christian Examiner]]* balabel "iconic" sabagai kato nan talalu acok digunoan, disobokan lebiah dari 18.000 panggunoan "iconic" dalam kaba sajo, jo 30.000 lainnyo untuk "icon".

## Rujuakan
Barbados

**Republik Barbados** adolah sabuah nagara kapulauan nan talatak di perbatasan Lauik Karibia dan Samudra Atlantik. Marangkum ciek dari gugusan pulau-pulau Antillen Ketek, Barbados talatak di bagian timur gugusan tu. Nagara ko manempati area salaweh 432 km2 (167 sq mi) dan mamiliki panduduak sakitar 287.000 (pakiroan 2019).

Barbados dihuni oleh urang Kalinago sajak abad ka-13, dan sabalum itu oleh urang Amerindia lainnyo. Navigator Spanyol manguasai Barbados pado akhia abad ka-15, maklaimnyo sabagai Mahkota Kastilia. Iko patamo kali mancogok di peta Spanyol pado tahun 1511. Kekaisaran Portugis maklaim pulau itu antaro tahun 1532 dan 1536, namun maninggaannyo pado tahun 1620 dengan satu-satunyo siso mereka adolah pangenalan babi rimbo untuak persediaan dagiang nan elok setiok kali pulau itu dikunjungi. Sabuah kapa Inggirih, *Olive Blossom*, tibo di Barbados pado 14 Mei 1625; urang-urangnyo manguasai pulau itu ateh namo Rajo James I. Pado 1627, pamukim permanen patamo tibo dari Inggirih, dan Barbados manjadi koloni Inggirih dan kamudian jajahan Inggirih. Salamo periode iko, koloni baoperasi pado ekonomi perkebunan, mengandalkan tanago karajo urang Afrika nan dipabudak untuak bakarajo di perkebunan pulau. Perdagangan budak ka pulau itu balanjuik sampai dilarang di seluruh Karajaan Inggirih oleh Undang-Undang Pardagangan Budak 1807, dengan emansipasi tarakhir urang-urang nan dipabudak di Barbados tajadi salamo limo tahun satalah Undang-Undang Pahapuihan Perbudakan 1833.

Pado 30 November 1966, Barbados manjadi nagara mardeka dan wilayah Pasemakmuran dengan Elizabeth II sabagai Ratu Barbados. Pado 30 November 2021, Barbados baraliah ka republik di dalam Pasemakmuran.

Panduduak Barbados sabagian gadang adolah katurunan Afrika. Meskipun sacaro teknis marupikan pulau Atlantik, Barbados takaik arek jo Karibia dan digolongan sabagai salah ciek tujuan wisata takamuko.

Barbados terkenal jo industri pariwisatanyo dan dikenal sabagai *Little England* atau 'Inggirih Ketek' kepulauan Karibia. Iko dikaranokan pangaruah Inggirih nan kuek di pulau ko. Pulau Barbados talatak 2.585 km sabalah tenggara Miami, Amerika Sarikat dan 860 km dari Caracas, Venezuela.

## Rujuakan
Belize

**Belize** adolah sabuah nagara ketek di pesisia timur Amerika Tangah, babatehan jo Meksiko di sabalah barat lauik dan Guatemala di barat dan salatan. Belize talatak 75 km ka arah tenggara. Dalam bahaso Spanyol, Belize acok disabuik Belice. Belize adolah bakeh jajahan Baritania Rayo salamo labiah dari ciek abad. Namo "Belize" diambiak dari Sungai Belize. Nagara ko punyo laweh 22.970 kilometer persegi (8.867 sq mi) dan panduduak 397.621 (2020). Daratannyo mamiliki panjang sakitar 290 km (180 mil) dan leba 110 km (68 mil). Iko adolah nagara nan paliang saketek tapi paliang padek panduduaknyo di Amerika Tangah. Tingkek patumbuahan panduduaknyo sagadang 1,87% per tahun (pakiroan 2018) adolah nan tatinggi kaduo di kawasan iko dan salah ciek nan tatinggi di Balahan Barat. Ibukotanyo adolah Belmopan dan kota tagadangnyo adolah kota sanamo, Kota Belize.

Paradaban Maya manyebar ka wilayah Belize antaro 1500 SM dan 300 M dan bakambang sampai sakitar tahun 1200. Kontak Eropa dimulai pado 1492 katiko Christopher Columbus balayar di sapanjang Taluak Honduras. Panjelajahan Eropa dimulai oleh pamukim Inggirih pado tahun 1638. Spanyol dan Inggirih samo-samo mangklaim tanah iko sampai Inggirih mangalahan Spanyol dalam Patampuran St. George's Caye (1798). Pado tahun 1840 manjadi koloni Inggirih nan dikenal sabagai Honduras Inggirih, dan koloni Mahkota pado tahun 1862. Iko mandapekan kamerdekaannyo dari Inggirih pado 21 September 1981. Belize adolah satu-satunyo nagara di Amerika Tangah dengan surang rajo sabagai kepalo nagaranyo.

## Rujuakan
Film barito

**Film barito** (Inggirih: *Newsreel*) adolah bantuak film dokumenter pendek, nan baisi barito dan item topik nan menarik, yang lazim antaro tahun 1910-an dan patangahan 1970-an. Biasonyo disajikan di bioskop, barito adolah sumber urusan, informasi, dan hiburan takini bagi jutaan panonton bioskop. Film barito biasonyo dipamerkan sabalum film utamo, tapi ado juo pertunjukkan film barito khusus di banyak kota gadang pado 1930-an dan 40-an, dan babarapo bioskop kota gadang juo manyaratokan pertunjukan ketek di mano film barito diputa taruih manaruih sapanjang wakatu.

## Rujuakan
Ryo (dinasti Cino)

**Dinasti Ryo** (dibaco dek Cino **dinasti Liao** (; Khitan: *Mos Jælud*; ), dikana juo sabagai **Kakaisaran Khitan** (Khitan: *Mos diau-d kitai huldʒi gur*), namo rasmi **Great Liao** ()), adolah dinasti kakaisaran di Cino nan ado antaro taun 916 hinggo 1125. Badiri pado wakatu katiko pambubaran dinasti Tang, dangan wilayah kakuasaan mancakuik Cino Timua Lauik, dataran tinggi Mongolian, bagian utaro Samananjuang Korea, bagian salatan Timua Jauah Rusia, dan ujuang utaro dari Cino.

## Rujuakan
Barter

**Barter** adolah kagiatan tukar-manukar barang atau bando nan tajadi antaro duo pihak tanpa parantaraan alaik tukar barupo pitih. Manusia salalu dihadokán pado kanyataan bilo apo nan dibuek surang indak cukuik untuak mamanuhi kabutuhannyo. Untuak mamparoleh barang-barang nan indak dapek dihasilkan surang inyo mancari dari urang nan omua manuka barang nan dipunyo jo barang lain nan dibutuhkannyo. Akibaiknyo barter, iyolah barang dituka jo barang. Pado maso kini timbul bando-bando nan salalu dipakai pado partukaran. Kasuliktan nan dialami dek manusia pado barter iyolah kasuliktan mampartamuan urang-urang nan saliang mambutuhkan dalam wakatu basamoan. Kasuliktan tu alah mandorong manusia untuak manciptakan kamudahan pado hal partukaran, dangan manotapkan bando-bando tatantu sabagai alaik tukar. 

Hinggo kini kagiatan barter masih paguno katiko tajadi kondisi krisis ekonomi di mano nilai mato uang mangalami devaluasi akibaik hiperinflasi. Ciek dari kalamahan sistem barter iyolah indak punyo standar nilai nan jaleh, tapi basobok barter dilakuan dek duo balah pihak nan saliang mambutuhkan, mako komoditi barang nan dianggap nilainyo saimbang ditarimo dek kaduo balah pihak nan alah sepakat.

## Caliak pulo
* Kurs lokal
* Hiperinflasi
* Kurs privat
* Dolar Amerika Sarikat

## Rujuakan